**О Б Щ И Н А РУСЕ**

**гр. Русе, пл.” Свобода” 6**

Проект!

# 

**Д О Г О В О Р**

Днес ……… 2016г. в гр. Русе, на основание чл.14, ал.4, т.2 от ЗОП се сключи настоящия договор между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ**, адрес: пл. „Свобода” №6, ЕИК по Булстат: 000530632, наричана по-долу **ВЪЗЛОЖИТЕЛ,** от една страна

и

**………………………………………………. – гр. …………………..**, със седалище и адрес на управление……………………………………………………., ЕИК……………………….,, представлявано от ……………………………, в качеството и на …………………………, наричан за краткост **Изпълнител**.

***І. ПРЕДМЕТ НА ДОГОВОРА* –** Възложителят възлага, Изпълнителят се задължава да **изготви актуализирани стратегически карти за шум (СШК) за агломерация Русе**

Стратегическите карти за шум включват:

* Обща (комбинирана) стратегическа карта, отчитаща шумовите нива в резултат на действието на всички източници на шум на територията на съответната агломерация (на височина 4.00 ± 0,2 m (от 3.8 до 4.2 m) от кота терен);
* Отделни стратегически карти за шум от основни източници - автомобилен, железопътен, воден транспорт, както и от промишлени дейности.
* Конфликтни карти отразяващи надгранично ошумяване от източниците.
* Сравнение и съпоставка с предходна шумова ситуация, отразена от последните приети от Русенски Общински Съвет СКШ на агломерация Русе.

***ІІ. СРОК НА ДОГОВОРА***

1. Настоящият договор влиза в сила от момента на подписването му от двете страни.

2. Срокът за изпълнение на предмета на настоящия договор е **до 8 (осем) месеца, считано от датата на подписването му.**

***ІІІ. ЦЕНИ И НАЧИН НА ПЛАЩАНЕ***

1. Стойността за изпълнение на услугата е в размер на .... (словом), с включен ДДС.

2. Разплащането се извършва, както следва:

* **авансово** – 20% от стойността на договора до 30 (тридесет) дни след подписването му;
* **междинно** – при представяне на проектите на СШК на Община Русе - 30 %;
* **окончателно** – след подготовката на окончателен проект на СКШ съобразно становищата на Министерството на околната среда и водите и Министерството на здравеопазването и приемането на актуализираната СКШ от Общински Съвет Русе – 50 %;

3. Разплащанията се извършват по банков път, по сметки на Изпълнителя както следва:

- IBAN:……………………………………………..;

- BIC: ………………….. при „…………………..”.

4. Когато Изпълнителят е сключил договор/договори за подизпълнение, Възложителят извършва окончателно плащане към него, след като бъдат представени доказателства, че Изпълнителят е заплатил на подизпълнителя/подизпълнителите за изпълнените от тях работи.

***ІV. КАЧЕСТВО***

1. При разработването на стратегическите карти за шум Изпълнителят да спазва изискванията на:

- Наредбата за изискванията към разработването и съдържанието на стратегическите карти за шум и към плановете за действие (Обн. ДВ, бр.70/2006);

- Закона за защита от шума в околната среда (Обн. ДВ, бр.74/2005);

- Европейската шумова директива (END) 2002/49/EC;

- Ръководство за добра практика за изготвяне на стратегически шумови карти и предоставяне на свързаните данни за шумова експозиция (разработена от работната група за шума към ЕС – WG-AEN, 13.01.2006);

- Система по качество: ISO9001:2008. Обхват: Проектиране, експертизи, измервателна апаратура, софтуер за шум, вибрации и процес параметри.

- Акредитация за извършване на измерване на шум в околна среда: ISO/IEC 17020:200.

***V. ПРАВА И ЗАДЪЛЖЕНИЯ НА ВЪЗЛОЖИТЕЛЯ***

1. Възложителят е длъжен да оказва необходимото съдействие на Изпълнителя за изпълнение на предмета на настоящия договор.

2. Възложителят е длъжен да заплати на Изпълнителя съответното възнаграждение за изпълнената услуга, съгласно условията на настоящия договор.

3. Възложителят има право, когато Изпълнителят се е отклонил от изискванията за извършване на услугата по настоящия договор, да откаже да заплати съответното възнаграждение, докато Изпълнителят не изпълни своите задължения съгласно договора.

4. Възложителят има право да иска от Изпълнителя да изпълни възложената доставка и услуга в срок, без отклонение от договореното и без недостатъци.

***VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ***

1. Изпълнителят има право:

1.1. да иска от Възложителя необходимото съдействие за изпълнение на работата;

1.2. да иска от Възложителя приемане на работата;

1.3. да иска уговореното по-горе възнаграждение за приетата работа.

2. Изпълнителят се задължава:

2.1. да изпълни предмета на договора в срок ;

2.2. да предаде изработеното на Възложителя, като до приемането му от последния полага грижата на добър стопанин за запазването му.

3. Изпълнителят се задължава да достави на Възложителя, до указано от упълномощено от Възложителя лице и място, ведно с всички съпътстващи ги документи.

4. Изпълнителят се задължава да представи всички карти и резултати от тях в 5/пет/ екземпляра, както и в електронен формат (CD). Резултатите от СКШ да бъдат предоставени в ГИС формат (под формата на „shape” файлове).

5. Изпълнителят се задължава да сключи договор за подизпълнение, ако е обявил в офертата си ползването на подизпълнители, както и да предоставя на Възложителя информация за плащанията по договорите за подизпълнение.

***VІІ. САНКЦИИ, НЕУСТОЙКИ***

1. При пълно и/или частично неизпълнение на поето с настоящия договор задължение, Изпълнителят заплаща на Възложителя неустойка, в размер от 30 % (тридесет процента) от стойността на поръчката.

2. При забавено изпълнение на задължението по настоящия договор, Изпълнителят дължи неустойка, в размер от 0,5 % (нула цяло и пет процента) от прогнозната стойност на договора, за всеки просрочен ден, но не повече от 30 % (тридесет процента) от прогнозната стойност на поръчката.

3. Възложителят може да прекрати договора, ако в резултат на обстоятелства, възникнали след сключването му не е в състояние да изпълни своите задължения. В този случай той не дължи на Изпълнителя обезщетение за щетите, възникнали от подписването на договора.

4. Прилагането на горните санкции не отменя правото на Възложителя да предяви иск срещу Изпълнителя за претърпени щети и пропуснати ползи, съгласно действащото законодателство в Република България.

***VІІІ. ПРЕКРАТЯВАНЕ НА ДОГОВОРА***

1. Настоящият договор се прекратява:

1.1. с изпълнение на задълженията на страните;

1.2. по взаимно съгласие между страните, изразено писмено;

1.3. едностранно, без предизвестие, при пълно неизпълнение на задълженията на Изпълнителя по раздел VІ от настоящия договор.

2. Ако Изпълнителят просрочи предаването на доставеното оборудване с повече от 10 (десет) календарни дни или същото не отговаря на офертата или е със скрити дефекти, Възложителят може да развали договора. За претърпените вреди може да претендира обезщетение.

3. Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

***ІХ. ДОПЪЛНИТЕЛНИ РАЗПОРЕДБИ***

1. За неуредени с настоящия договор въпроси се прилагат разпоредбите на действащото законодателство на Република България.

2. При възникнали имуществени спорове между страните при или по повод изпълнение на настоящия договор, на основание чл. 117, ал. 2 от ГПК, се съгласяват евентуалните и съдебни спорове и претенции да се предявяват пред РРС или РОС, съобразно правилата на родовата подсъдност.

3. Неразделна част от настоящия договор е офертата на Изпълнителя от проведената обществена поръчка.

4. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП.

5. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

5.1. Адресите за кореспонденция между страните по настоящия договор са както следва:

За Възложителя: Община Русе: град Русе, пл. Свобода 6;

За Изпълнителя:……………………………………………

5.2. Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се състави и подписа в четири еднообразни екземпляра - три за Възложителя и един за Изпълнителя.

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ ……………………………**

*Кмет на Община Русе*

**САБИНА МИНКОВСКА**

*Началник отдел ФС*